Turun kauppakorkeakoulu

Turun kauppakorkeakoulu (engl. Turku School of Economics) on vuonna 1950 liike-elämän aloitteesta perustettu kauppakorkeakoulu, joka on vuodesta 2010 alkaen ollut osa Turun yliopistoa. Kauppakorkeakoulun dekaanina on vuodesta 2012 lähtien toiminut laskentatoimen ja rahoituksen professori Markus Granlund. Turun kauppakorkeakoulussa opiskelee noin 3 000 perustutkinto- ja jatko-opiskelijaa. Turun kauppakorkeakoulussa on mahdollista suorittaa kauppatieteiden kandidaatin, maisterin, lisensiaatin ja tohtorin, valtiotieteiden kandidaatin ja maisterin sekä filosofian maisterin ja tohtorin tutkinnot. Kauppakorkeakoulussa on kaksi kansainvälistä maisteriohjelmaa sekä tohtoriohjelma, joka on osa Turun yliopiston tutkijakoulua. Lisäksi kauppakorkeakoulu tarjoaa avointa yliopisto-opetusta sekä johtamis- ja täydennyskoulutusta ja eMBA-ohjelman. Turun kauppakorkeakoulu tekee monipuolista tutkimus-, kehittämis- ja koulutusyhteistyötä yritysten ja organisaatioiden kanssa. Opetusta, tutkimusta ja yhteistyötä toteuttavat johtamisen ja yrittäjyyden laitos, laskentatoimen ja rahoituksen laitos, markkinoinnin ja kansainvälisen liiketoiminnan laitos, taloustieteen laitos sekä tulevaisuuden tutkimuskeskus. Muita yksikköjä ovat Porin yksikkö, TSE exe sekä Centre for Collaborative Research -yksikkö. Historia Turun kauppakorkeakoulu perustettiin elinkeinoelämän aloitteesta 3. toukokuuta vuonna 1950 ja saman vuoden syyskuussa pidettiin ensimmäisen lukuvuoden avajaiset. Vuoteen 1977 kauppakorkeakoulua ylläpiti Turun kauppakorkeakoulun säätiö, jonka jälkeen se siirtyi valtion omistukseen. Kauppakorkeakoulu sai oman rakennuksen vuonna 1958. Turun kauppakorkeakoulu oli perustamisensa aikoihin Suomen yhdestoista yliopisto. Toiminnan neljänä ensimmäisenä vuonna kauppakorkeakoulussa oli mahdollista suorittaa ekonomin ja kirjeenvaihtajan sekä kauppatieteiden kandidaatin tutkinnot. Kauppatieteiden lisensiaatin ja tohtorin tutkintoja alettiin myöntää vuodesta 1954 lähtien. Ensimmäinen tohtorintutkinto suoritettiin kuitenkin vasta vuonna 1970. Vuoden 2010 alusta Turun kauppakorkeakoulu ja Turun yliopisto yhdistyivät, jolloin kauppakorkeakoulusta muodostui yksi yliopiston tiedekuntiin verrattavista yksiköistä. Yhdistymisen yhteydessä taloustieteen oppiaine siirtyi yliopiston yhteiskuntatieteellisestä tiedekunnasta kauppakorkeakouluun. Hallinto Kauppakorkeakoulua johtavat dekaani, varadekaanit ja johtokunta, laitosten ja yksiköiden johtajat, tutkimus- ja jatkokoulutustoimikunta sekä koulutuksen kehittämistoimikunta. Yksiköt ja oppiaineet Laitokset Johtamisen ja yrittäjyyden laitos Johtaminen ja organisointi Tietojärjestelmätiede Yrittäjyys Turun työtieteiden keskus Laskentatoimen ja rahoituksen laitos Laskentatoimi ja rahoitus Taloustieteiden kvantitatiiviset menetelmät Yritysjuridiikka Markkinoinnin ja kansainvälisen liiketoiminnan laitos Markkinointi Kansainvälinen liiketoiminta Toimitusketjujen johtaminen Talousmaantiede Pan-Eurooppa Instituutti Taloustieteen laitos Taloustiede Porin yksikkö Tulevaisuuden tutkimuskeskus TSE exe Centre for Collaborative Research Turun kauppakorkeakoulussa opiskelleita Mika Aaltonen, jalkapalloilija ja tulevaisuudentutkija Matti Anttonen, diplomaatti Minna Arve, Turun pormestari Essi Avellan, viiniasiantuntija Teemu Brunila, muusikko ja tuottaja Kristiina Helenius, toimittaja ja viestintäkonsultti Mika Hentunen, ulkomaantoimittaja Jukka Hienonen, yritysjohtaja Reijo Karhinen, OP-ryhmän pääjohtaja Lauri Kivinen, Yleisradion toimitusjohtaja Tellervo Koivisto, kansanedustaja ja presidentti Mauno Koiviston leski Mikko Koivusalo, näytelmäkirjailija ja suomentaja Hannu Kottonen, yritysjohtaja Lasse Kurkilahti, yritysjohtaja Kalevi Kyläheiko, kansantaloustieteilijä Jukka Laitamäki, kauppatieteilijä Anne Lammila, diplomaatti Paula Lehtomäki, entinen ulkomaankauppa- ja kehitysministeri sekä ympäristöministeri Ari Lohenoja, levy-yhtiöjohtaja ja televisiotuottaja Topi Manner, yritysjohtaja Mika Mannermaa, tulevaisuudentutkija Reijo Mäki, kirjailija Anna Puu, laulaja Osmo Rauhala, kuvataiteilija Riitta Resch, diplomaatti Ilkka Remes, kirjailija Panu Routila, yritysjohtaja Tuula Sarotie, Radion Sinfoniaorkesterin intendentti Oiva Savela, kansanedustaja Elis Sella, näyttelijä ja laulaja Piritta Sorsa, taloustieteilijä Anne-Mari Virolainen, kansanedustaja Katso myös Turun kauppakorkeakoulun ylioppilaskunta Turun Kauppakorkeakouluseura Lähteet Aiheesta muualla Turun yliopisto: Turun kauppakorkeakoulu (Arkistoitu – Internet Archive) Kanerva, Reino: Hattu, miekka ja diplomi. Ekonomikoulusta kansainväliseksi tiedeyhteisöksi. Turun kauppakorkeakoulu 1950 - 2000. Turku: Turun kauppakorkeakoulu, 2000. ISBN 951-9129-34-0 Kunttu, Tapio: Kohti monialaista tiedeyliopistoa Turun kauppakorkeakoulun kasvun ja muutoksen vuodet 2000 - 2010. Suomen yliopistopaino Oy - Juvenes Print Turku 2012, ISBN 978-952-249-246-3